Vedlegg G - Forsvarsindustriell analyse

P[Prosjektnummer eller id] [Navn]

**Skjerming av informasjon i dokumentet**

Det er utsteders ansvar at riktig hjemmel anvendes, og følgende hjemler er de mest vanlige:

Dokumentet kan unntas offentlighet (UO), eksempelvis på bakgrunn av konkurranse-/økonomiske årsaker:

* *Unntatt offentlighet etter offentleglova: ofl § 13.1 jf. fvl § 13.1.2*

Forøvrig kan informasjonen i dokumentet graderes BEGRENSET eller høyere, og da skal dokumentet punktgraderes:

* *Gradert informasjon, unntatt offentlighet iht. sikkerhetsloven §§ 11 og 12, jf. offentleglova § 13, 1.ledd.*

Eventuelt så kan informasjonen skjermes med FORTROLIG eller høyere:

•*Unntatt offentlighet iht. beskyttelsesinstruksen §§ 2 og 3 og offentleglova § 13, 1.ledd jf. forvaltningsloven § 13, 1.ledd*

Viktig: Dersom det benyttes en høyere skjermingsgrad enn Unntatt offentlighet for dokumentet som helhet, *skal* det benyttes punktgradering.

**Endringslogg for dette dokumentet**

|  |  |  |  |
| --- | --- | --- | --- |
| **Versjon** | **Dato** | **Beskrivelse av endring** | **Utarbeidet av** |
| *1.0* | *xx.xx.20xx* | *Første utgave* | *[etat/enhet]* |
|  |  |  |  |

Endringsloggen ovenfor skal alltid tas med, etter som det i noen tilfeller kan være aktuelt å utarbeide nye versjoner av dokumentet, for eksempel på grunn av endringer den planlagte anskaffelsen, nye opplysninger som er fremkommet mv.

Første utgave vil alltid ha versjonsnummer 1.0. Ved mindre endringer, kan desimalverdien økes for å identifisere oppdaterte utgaver. Dersom en ny utgave lages som følge av endringer i anskaffelsen, vesentlige nye opplysninger, *endringer i konklusjon og anbefalinger* eller det foretas andre vesentlige endringer i dokumentet, skal det lages ny hovedversjon (siffer foran desimalpunktum økes).

**Til deg som skal utarbeide forsvarsindustriell analyse:**Den forsvarsindustrielle analysen (heretter bare analysen) inngår i grunnlaget for FDs beslutning om hvorvidt det skal benyttes nasjonal industri i anskaffelsen. Analysen vil som regel bygge på en forutgående forsvarsindustriell vurdering.

Det vises her til brev fra FD til underlagte etater om Operasjonalisering av Nasjonal forsvarsindustriell strategi (2017):

«*Ved anskaffelser av materiell der norsk industri har forutsetninger for å levere kosteffektive løsninger som møter Forsvarets behov, og som er relevante for å opprettholde industriell kompetanse innenfor de teknologiske kompetanseområdene, som er et av hovedelementene i strategien, bør imidlertid Forsvaret benytte nasjonal industri. FD vil i denne sammenheng, i samarbeid med FMA og FFI og etter råd fra støttegruppene, vurdere hvorvidt forsvars­industrien i Norge kan levere løsninger som*

* *møter Forsvarets behov,*
* *er kosteffektive, og*
* *er relevante for å opprettholde eller videreutvikle et eller flere av de teknologiske kompetanseområdene.*

*En slik vurdering vil danne grunnlag for FDs beslutning hvorvidt det skal benyttes nasjonal industri. Dette vil, når forholdene ligger til rette for det, bidra til en styrket nasjonal forsvarsindustribase, og dermed også bidra til styrket nasjonal sikkerhet.*

*Som en del av arbeidet med valg av anskaffelsesstrategi vil FD i hvert prosjekt, fortrinnsvis som en del av konseptfasen, rutinemessig gjennomføre en forsvars­industriell vurdering. Som en del av denne vurderingen vil departementet på egnet måte, normalt gjennom støttegruppene, innhente synspunktene til forsvarsindustrien i Norge. Dersom vurderingen konkluderer med at anskaffelsen omfatter materiell eller systemer der forsvarsindustrien i Norge har forutsetninger for å levere kosteffektive løsninger som møter Forsvarets behov og er relevante for å opprettholde industriell kompetanse innenfor de teknologiske kompetanseområdene, vurderes behovet for en oppfølgende forsvarsindustriell analyse. Analysen skal omfatte kompetansen til forsvarsindustrien i Norge, deres ambisjoner og eksportmuligheter, samt muligheten for tidligsamarbeid, nasjonal utvikling, direkte anskaffelse fra forsvarsindustri i Norge, begrenset nasjonal konkurranse eller deltagelse i flernasjonale utviklingsprogrammer. Synspunktene til forsvarsindustrien i Norge vil bli innhentet på hensiktsmessig måte ved en slik analyse.»*

Forsvarsdepartementet vil ha ansvaret for gjennomføring av analysen, som et selvstendig bidrag i prosjektets definisjonsfase. Den forsvarsindustrielle analysen skal innpasses i framdriftsplanen i forprosjektsfasen, som styres av Forsvaret som prosjekteier. Forsvarsdepartementet vil i de fleste tilfeller utarbeide den forsvarsindustrielle analysen med støtte fra FFI og Forsvarsmateriell. Andre deler av forsvarssektoren skal aktivt støtte arbeidet med slik analyse. Under arbeidet vil man på egnet måte, normalt gjennom støttegruppene, innhente synspunkter fra norsk forsvarsindustri. Informasjon kan også innhentes direkte fra aktuelle bedrifter.

Analysen vil normalt gjennomføres som en del av arbeidet med valg av anskaffelses­strategi, i definisjons­fasen. **Det er avgjørende at analysen gjøres på et så tidlig tidspunkt at den reelt blir en del av beslutningsgrunnlaget for valg av anskaffelsesstrategi.** Analysen skal også omfatte driftsfasen av materiellet, samt behov for midtlivs­oppdateringer.

(Merknad: Denne malen gjelder for investeringsanskaffelser. Det utarbeides egne opplegg for andre driftsanskaffelser (som ikke er materiellrelatert drift) og strategiske tjenesteleveranser.)

Dersom det er skrevet en forsvarsindustriell vurdering, er det naturlig å gjenbruke tekst fra denne som grunnlag for analysen. I den grad analysen inneholder endrede synspunkter eller konklusjoner i forhold til vurderingen, må dette forklares og begrunnes.

Den forsvarsindustrielle analysen vil, i likhet med en forsvarsindustriell vurdering, normalt inngå som et vedlegg til aktuelle Prinsix-dokumenter (konseptvalgutredning (KVU) og sentralt styringsdokument (SSD).

Det er anledning til å fravike malen der det er hensiktsmessig, men hovedstrukturen må beholdes. Det kan være at noen avsnitt i malen er irrelevante eller overflødige for enkelte anskaffelser. Disse kan i så fall fjernes.

Det er lagt inn hjelpetekst (slik som denne) flere steder i dokumentet. Dette er ment som en støtte og sjekkliste ved utarbeidelsen, og som en indikasjon på hva de enkelte avsnitt er tenkt å omfatte. Den som utarbeider analysen må selv avgjøre hva som er relevant i det enkelte tilfellet.

**NB. All hjelpetekst (på grå bakgrunn med ramme rundt) må fjernes før dokumentet ferdigstilles.** (Det innebærer for eksempel at hele denne siden fjernes.)

Anbefalte hjelpemidler for å støtte arbeidet med forsvarsindustriell analyse er følgende:

* Meld. St. 9 (2015-2016) – Nasjonal forsvarsindustriell strategi
* Brev fra FD til underlagte etater om operasjonalisering av Nasjonal forsvars­industriell strategi
* Tidligere utarbeidete analyser
* [prinsix.forsvaret.no](http://www.prinsix.no)

Sammendrag av dokumentet

|  |
| --- |
| Maksimalt én side. Teksten skal være kort, presis og oppsummerende. Det skal ikke introduseres nye momenter eller vurderinger i sammendraget. Sammendraget bør, som konklusjonen, gi svar på om anskaffelsen:   1. omfatter materiell eller systemer der forsvarsindustrien i Norge kan ha forutsetninger for å levere kostnadseffektive løsninger som møter Forsvarets behov, og 2. er relevant for å opprettholde industriell kompetanse innenfor de teknologiske kompetanseområdene, og/eller 3. er viktig for å sikre nasjonal suverenitet, handlefrihet og sikkerhet og beredskap   Det skal videre gis en kort omtale av oppsummering og konklusjon. |

(tekst)

**Innhold**

[1 Innledning 7](#_Toc2254092)

[1.1 Formål med dokumentet 7](#_Toc2254093)

[1.2 Oppdrag 8](#_Toc2254094)

[1.3 Historikk 8](#_Toc2254095)

[1.4 Rammebetingelser, forutsetninger og avgrensninger 8](#_Toc2254096)

[1.5 Arbeidsform 8](#_Toc2254097)

[2 Forhold ved anskaffelsen som er relevant for Nasjonal forsvarsindustriell strategi 9](#_Toc2254098)

[2.1 Generelt om anskaffelsen 9](#_Toc2254099)

[2.2 Særnorske krav 9](#_Toc2254100)

[2.3 Sensitive kapasiteter 9](#_Toc2254101)

[2.4 Integrasjon mot eksisterende systemer i Forsvarets struktur 9](#_Toc2254102)

[2.5 Leveransesikkerhet, beredskap og levetidsstøtte 9](#_Toc2254103)

[2.6 Anskaffelseskompetanse 10](#_Toc2254104)

[2.1 Relevante teknologiske kompetanseområder 10](#_Toc2254105)

[3 Nasjonal kompetanse som er relevant for anskaffelsen 10](#_Toc2254106)

[3.1 Relevante strukturer innen forsvarsindustrien i Norge 10](#_Toc2254107)

[3.2 Vurdering av aktuelle bedrifter og teknologiens tilgjengelighet i markedet 11](#_Toc2254108)

[3.2.1 Virksomhet 1 11](#_Toc2254109)

[3.2.2 Virksomhet 2 11](#_Toc2254110)

[3.2.3 Virksomhet x 11](#_Toc2254111)

[3.2.4 Aktuelle underleverandører 11](#_Toc2254112)

[3.3 Begrunnelser for valg av nasjonal industri 12](#_Toc2254113)

[3.3.1 Nasjonal industriell kompetanse 12](#_Toc2254114)

[3.3.2 Markedsvurdering og eksportpotensial 12](#_Toc2254115)

[3.4 Nasjonale nisjer utenfor forsvarsindustrien 12](#_Toc2254116)

[3.5 Forskningsaktivitet av betydning for anskaffelsen 12](#_Toc2254117)

[3.5.1 Aktuelle FFI-prosjekter 12](#_Toc2254118)

[3.5.2 Aktuelle forskningsprosjekter med andre aktører 12](#_Toc2254119)

[3.5.3 Oppsummering av relevant forskningsaktivitet 13](#_Toc2254120)

[4 Anskaffelsens relevans for norsk forsvarsindustri 13](#_Toc2254121)

[4.1 Opprettholdelse og videreutvikling av kompetanse innenfor teknologiområdene 13](#_Toc2254122)

[4.2 Økning av eksportmulighetene og styrking av forsvarsindustriens internasjonale  
 posisjon 13](#_Toc2254123)

[4.3 Øvrige forsvarsindustrielle hensyn 13](#_Toc2254124)

[5 Vurdering av anskaffelsesstrategi, samt behov for tidligsamarbeid 14](#_Toc2254125)

[5.1 Internasjonalt materiellsamarbeid og flernasjonal anskaffelse eller utvikling 14](#_Toc2254126)

[5.2 Tidligsamarbeid 14](#_Toc2254127)

[5.3 Nasjonal konkurranse (eventuelt begrenset) 14](#_Toc2254128)

[5.4 Aktuelt industrisamarbeid 14](#_Toc2254129)

[6 Oppsummering, konklusjon og anbefaling 14](#_Toc2254130)

# Innledning

De påfølgende tre avsnittene er en standardtekst som kan benyttes som en generell innledning for å gi leseren en generell introduksjon til dokumentet. Kan eventuelt suppleres med tekst særlig relevant for den aktuelle anskaffelsen.

Meld. St. 9 (2015–2016) – Nasjonal forsvarsindustriell strategi – fremhever betydningen av en internasjonalt konkurransedyktig norsk forsvarsindustri. En norsk forsvarsindustriell kapasitet innenfor viktige teknologiske kompetanseområder er vesentlig for å sikre forsvars­sektoren riktig materiell og kompetanse til rett tid. Dette øker vår evne til å ivareta nasjonal sikkerhet på områder der særnorske forhold krever spesiell kompetanse og som derfor anses vesentlige for å ivareta vårt forsvar og vår sikkerhet.

Satsning på innovasjon, kunnskap, teknologi og samarbeid er avgjørende for å utvikle norsk forsvarsindustri. En sterk og konkurransedyktig forsvars­industri gjør at staten får mer ut av sine investeringer i forsvarssektoren, samtidig som forsvars­bedriftene får økte muligheter til å konkurrere om oppdrag også internasjonalt. Dette styrker også industriens mulighet til å kunne delta i aktuelt internasjonalt materiellsamarbeid. Dermed bidrar en konkurransedyktig norsk forsvarsindustri til å sikre bærekraft, kostnads­effektivitet og tilgjengelighet på leveransene til Forsvaret.

Konkurransedyktige og innovative forsvarsbedrifter bidrar også til betydelig verdiskaping i det norske samfunnet. For norsk forsvarsindustri er det, som for annen norsk industri, summen av nasjonale og internasjonale rammebetingelser som er avgjørende for dens mulig­heter til å utvikle konkurransekraft og lykkes på det internasjonale markedet. Hensiktsmessig valg av anskaffelsesstrategi i viktige prosjekter er derfor et viktig virkemiddel i Nasjonal forsvarsindustriell strategi.

## Formål med dokumentet

De påfølgende to avsnittene er en standardtekst som kan benyttes som en generell formåls­beskrivelse. Kan eventuelt suppleres med tekst særlig relevant for den aktuelle anskaffelsen.

Innholdet i dokumentet danner grunnlag for beslutninger om hvorvidt og hvordan nasjonal forsvarsindustri skal engasjeres i fremskaffelsen av det aktuelle materiellet. Dokumentet utgjør en sentral del av beslutningsunderlaget knyttet til vurderingen av hvorvidt det skal etableres samarbeidsprosjekt(er) mellom Forsvaret og norsk forsvarsindustri i tidligfasen av prosjektet.

Det resterende av kapittel 1 beskriver de gjeldende rammebetingelser, forutsetninger og avgrensninger samt arbeidsform for denne forsvarsindustrielle vurderingen. Kapittel 2 gir en kort beskrivelse av anskaffelsens relevans for Nasjonal forsvarsindustriell strategi, herunder eventuelle særnorske krav og forholdet til de tekno­logiske kompetanseområdene. Kapittel 3 beskriver den nasjonale kompetansen som kan være relevant for anskaffelsen. Anskaffelsens betydning for å opprettholde og videreutvikle kompetanse i norsk forsvars­industri er videre beskrevet i kapittel 4, mens en drøfting av anskaffelses­strategi følger i kapittel 5. Analysens opp­summering, konklusjon og anbefalinger er gitt i kapittel 6.

## Oppdrag

Her skal det refereres til eventuelle anmodninger/oppdragsbrev som er bakgrunn for at dette dokumentet er utarbeidet. Dette er særlig aktuelt dersom det er gitt et oppdrag fra FD til en underliggende etat, men er også aktuelt dersom analysen utarbeides av en annen seksjon i FD enn den som har ansvar for anskaffelsen. Eksempeltekst er gitt nedenfor.

FD VI 3 har i brev [sett inn referanse] anmodet FFI om å utarbeide en forsvarsindustriell analyse.

## Historikk

Dette avsnittet skal inneholde en kort oppsummering av viktig grunnlagsmateriale og beslutninger som ligger til grunn for anskaffelsen. Herunder studier og rapporter utarbeidet i forsvarssektoren og sivile institusjoner. Det er ikke nødvendig å gjenta tekst som står hoveddukumentet SSD.

(tekst)

## Rammebetingelser, forutsetninger og avgrensninger

Beskriv de forutsetningene og avgrensningene som skal ligge til grunn for analysen, blant annet:

- forutsetninger og avgrensninger avledet av politiske, militære, forsvarsindustrielle, juridiske og økonomiske bindinger, som har betydning for denne analysen.

- forutsetninger og avgrensninger avledet av bi- og multilaterale avtaler (herunder alliansetilknytningen)

- hvordan produktet eller produktideen understøtter et prosjekt (eller tilsv.) som møter Forsvarets behov, det vil si at samarbeidsprosjektet iverksettes for å utvikle og/eller fremskaffe materiell som er i tråd med vedtatt langtidsplan og innenfor rammen av perspektivplan materiell. Mer detaljerte beskrivelser tas naturlig i avsnitt 2.1.

(tekst)

## Arbeidsform

Dette avsnittet kan benyttes til å gi en beskrivelse av arbeidsform og -prosess. For eksempel kan informasjonsinnhenting, møter mv. beskrives.

(tekst)

# Forhold ved anskaffelsen som er relevant for Nasjonal forsvars­industriell strategi

I dette kapitlet skal det blant annet drøftes forhold ved den planlagte anskaffelsen som kan innebære et behov for, eller der det vil være en forutsetning, å benytte nasjonal forsvars­industri.

## Særnorske krav

Er anskaffelsen av en karakter hvor det ikke er lønnsomt, hensiktsmessig eller ønskelig at utenlandsk forsvarsindustri leverer som følge av særnorske krav? F.eks. som følge av topografi, klima, krav til kunnskap og erfaring om norske operasjonskonsepter, eller egenart ved samarbeids-, ledelse og beslutningsstrukturer.

(tekst)

## Sensitive kapasiteter

Er anskaffelsen av en art som er knyttet til etterretningsvirksomhet, eller spesielt sikkerhetsmessig følsomt, hvor det kan være ønskelig å holde informasjon om kapabiliteter hemmelig, selv for nære alliansepartnere?

(tekst)

## Integrasjon mot eksisterende systemer i Forsvarets struktur

Integrasjon av produkter i Forsvarets systemer kan forutsette bruk av kompetanse i norsk forsvarsindustri. Integrasjon er ofte ressurskrevende og kunnskapskrevende, ikke bare med hensyn til produktet i seg selv, men også hvordan det skal vekselvirke med norske operatører. På masseproduserte systemer vil integrasjon av disse inn i militære systemer av systemer ofte utgjøre en betydelig del av kostnadene, samt at de skal integreres i systemer som opereres i henhold til norske prosedyrer og av norsk personell. Dette avsnittet kan være særlig relevant for FMS-anskaffelser, der det ellers vil være begrensede muligheter for deltakelse av norsk industri.

(tekst)

## Leveransesikkerhet, beredskap og levetidsstøtte

Er anskaffelsen av en karakter hvor det er avgjørende å sikre leveranse og kompetanse også i oppskaleringen av en internasjonal konflikt- eller krigssituasjon? Er det behov for levetids­støtte på norsk territorium? Er det forhold som bør drøftes mer inngående i vedlikeholds- og forsynings­studiene?

(tekst)

## Anskaffelseskompetanse

I noen tilfeller kan Forsvaret ha behov for støtte fra innenlandsk forsvarsindustri i arbeid med enkelte anskaffelser. Har forsvarsindustrien eller forskningsmiljøer i Norge kompetanse til å støtte Forsvaret i anskaffelsen, og vil det være ønskelig at denne kompetansen styrkes og opprettholdes i Norge?

Dette er spesielt aktuelt i anskaffelser av spesialtilpasset materiell, hvor det kan være aktuelt å be om støtte i utarbeidelsen av spesifikasjoner til materiellet, når tilbudene skal vurderes, eller i forbindelse med test og evaluering når materiellet leveres.

Forsvaret vil også kunne være avhengig av spesialkompetanse til å vurdere ytelse og funksjonalitet i flere faser av anskaffelsen, og for å vurdere muligheter for, og kostnader forbundet med, å integrere materiellet med eksisterende systemer.

(tekst)

## Relevante teknologiske kompetanseområder

Her gis det en beskrivelse av hvilke av de teknologiske kompetanseområdene i Nasjonal forsvarsindustriell strategi som denne anskaffelsen er relevant for

(tekst)

# Nasjonal kompetanse som er relevant for anskaffelsen

Det skal utarbeides en oversikt over relevante og aktuelle norske virksomheter eller forsk­nings­miljøer som er relevante for den aktuelle anskaffelsen, både som hoved- og under­leverandør, eventuelt nasjonal bestillerkompetanse som kan utnyttes ifm. anskaffelsen. Omfanget av denne oversikten tilpasses omfang av anskaffelsen, samt på hvilket stadium i anskaffelsesprosessen denne vurderingen gjennomføres.

De to underkapitlene kan gis som en samlet fremstilling der det er hensiktsmessig.

(tekst)

## Relevante strukturer innen forsvarsindustrien i Norge

Beskrivelsen av strukturelle forhold med en vinkling som er spesifikk for det aktuelle prosjektet, dvs. omtale av konkrete strukturer/bedrifter som omtales nærmere under 3.2.

(tekst)

## Vurdering av aktuelle bedrifter og teknologiens tilgjengelighet i markedet

Her gis det en kortfattet beskrivelse av hva norske virksomheter besitter av relevant kompetanse i forhold til Forsvarets behov i anskaffelsen. Her må det beskrives om dette prosjektet omfatter materiell/teknologi som er tilgjengelig i markedet, og hvordan industrien i Norge bør eller kan utnyttes for å tilfredsstille Forsvarets behov.

Viktig grunnlagsmateriale for drøftingen vil være resultatet av støttegruppens gjennomgang, samt innspill fra FSi, enkeltbedrifter, FMA eller FFI.

Gis som en tekstlig beskrivelse, eventuelt med støtte av en tabell tilsvarende eksemplet nedenfor der det er naturlig.

Det bør i separate underavsnitt gis mer detaljert beskrivelse av enkelte virksomheter.

(tekst)

|  |  |  |  |
| --- | --- | --- | --- |
|  | Virksomhet 1 | Virksomhet 2 | Virksomhet xx |
| 1. Kommando-, kontroll- og informasjons-, beslutningsstøtte- og kampsystemer (inkludert radarsystemer) |  |  |  |
| 2. Systemintegrasjon |  |  |  |
| 3. Autonome systemer |  |  |  |
| 4. Missilteknologi |  |  |  |
| 5. Undervannsteknologi |  |  |  |
| 6. Ammunisjon, siktemidler, fjernstyrte våpenstasjoner og militært sprengstoff |  |  |  |
| 7. Materialteknologi, spesielt utviklet og/eller bearbeidet for militære formål |  |  |  |
| 8. Levetidsstøtte for militære land-, sjø- og luftsystemer |  |  |  |

(tekst)

### Virksomhet 1

(tekst)

### Virksomhet 2

(tekst)

### Virksomhet x

(tekst)

### Aktuelle underleverandører

(tekst)

## Begrunnelser for valg av nasjonal industri

I dette avsnittet skal det redegjøres for om norsk industri har tilgjengelig kompetanse og/eller produkter knyttet til det aktuelle prosjektets behov.

(tekst)

### Nasjonal industriell kompetanse

En beskrivelse av relevant kompetanse innen teknologiområdene hos forsvarsindustrien i Norge og hvordan prosjektet kan bidra til å vedlikeholde, oppdatere og utvikle denne kompetansen.

(tekst)

### Markedsvurdering og eksportpotensial

En omtale av bedriftenes prosjektrelevante ambisjoner og eksportmuligheter (markeds­potensial) for mulige produkter og/eller tjenester.

(tekst)

## Nasjonale nisjer utenfor forsvarsindustrien

Dersom det er industri som vanligvis ikke regnes som en del av forsvarsindustrien, men som kan være aktuelle som leverandører innenfor det aktuelle prosjekt, skal det redegjøres for dette her.

(tekst)

## Forskningsaktivitet av betydning for anskaffelsen

(eventuell innledende tekst)

### Aktuelle FFI-prosjekter

I dette avsnittet redegjøres det for pågående eller planlagte forskningsprosjekter i regi av FFI som vil kunne ha direkte knytning til prosjektet.

(tekst)

### Aktuelle forskningsprosjekter med andre aktører

(tekst)

I dette avsnittet redegjøres det for pågående eller planlagte forskningsprosjekter i regi andre militære eller sivile institusjoner som vil kunne ha direkte knytning til prosjektet. *(evt. også forskningsspesifikk aktivitet i forbindelse med TISAM eller flernasjonal FoU)*

### Oppsummering av relevant forskningsaktivitet

Dersom det er pågående eller planlagte forskningsprosjekter som kan ha påvirkning på prosjektet skal det beskrives hvordan dette er tenkt utnyttet i det videre arbeidet, eventuelt hvorfor en ikke velger å utnytte dette.

(tekst)

# Prosjektøkonomiske og samfunnsøkonomiske konsekvenser

Det bør gjøres en analyse av hvilke økonomiske konsekvenser det vil ha for prosjektet i investering og drift hvis det velges å gjennomføre anskaffelsen med norsk industri ift alternativ anskaffelse i åpen konkurranse.

Det bør gjøres en analyse av de samfunnsøkonomiske konsekvenser av en rettet anskaffelse mot norsk industri fremfor alternativ anskaffelse fra utenlandske tilbydere.

# Anskaffelsens relevans for norsk forsvarsindustri

Kapitlet gir en vurdering hvorvidt norsk industri har kompetanse og/eller produkter på områdene for anskaffelsen, og i hvilken grad anskaffelsen har relevans for å opprettholde og styrke de nasjonale teknologiområdene, fremme konkurransefortrinn hos norsk forsvars­industri, og/eller er av betydning for å sikre markedsadgang til internasjonale markeder og fremtidige eksport­muligheter. Selv om det ovennevnte ikke er tilfelle, skal det også vurderes om et krav om industrisamarbeid kan gi vesentlige gevinster for norsk forsvarsindustri (også ved inter­nasjonal konkurranse).

## Opprettholdelse og videreutvikling av kompetanse innenfor teknologiområdene

Avsnittet belyser i hvilken grad anskaffelsen i seg selv vil kunne bidra til å styrke nasjonal kompetanse innenfor de prioriterte teknologiområdene.

(tekst)

## Økning av eksportmulighetene og styrking av forsvars­industriens internasjonale posisjon

Avsnittet gir en oversikt på hvordan de ovenstående virksomhetene har lyktes internasjonalt med deres produkter, samt hvordan anskaffelsen kan benyttes til å åpne opp for og skape markedsadgang i internasjonale markeder. Her skal det også drøftes om det finnes inter­nasjonale samarbeidsprosjekter der det kan være aktuelt å delta, og posisjoner norsk industri.

(tekst)

## Øvrige forsvarsindustrielle hensyn

Avsnittet drøfter om det er andre forsvarsindustrielle hensyn som er relevant for denne anskaffelsen. Er anskaffelsen av en slik type materiell, av et så vidt stort omfang, eller på annen måte slik at valg av anskaffelsesstrategi kan ha innflytelse på norsk forsvarsindustris opprettholdelse eller videreutvikling innenfor viktige teknologiområder? Er det for eksempel slik at et krav om industrisamarbeid kan gi vesentlige gevinster for norsk forsvarsindustri (også ved inter­nasjonal konkurranse)?

(tekst)

# Vurdering av anskaffelsesstrategi, samt behov for tidligsamarbeid

Kapitlet skal, på bakgrunn av informasjonen i foregående kapitler, gi en grundig drøfting av eventuelle anbefalinger om valg av anskaffelsesstrategi som fraviker hovedprinsippene. Det må legges stor vekt på konsistens og stringens i argumentasjonen.

Anskaffelsesstrategi (direkte kjøp eller (nasjonalt) kjøp basert på konkurranse) knyttet til muligheten for tidligsamarbeid må vurderes i forhold til gjeldende lover og regelverk for anskaffelser. Bygger på forsvarsindustriell vurdering eller føringer fra foregående faser.

## Internasjonalt materiellsamarbeid og flernasjonal anskaffelse eller utvikling

I dette avsnittet skal det redegjøres for dette prosjektets muligheter innenfor et internasjonalt materiellsamarbeid eller en flernasjonal anskaffelse. Dersom det er pågående eller planlagte programmer i regi av NATO, EDA eller andre bi-, eller multilaterale initiativ, skal det redegjøres for muligheten for å delta i disse, og eventuelt hvorfor dette ikke velges. Det skal også gjøres en vurdering av mulige bidrag fra norsk industri til et eventuelt flernasjonalt utviklingsprogram. Jf. også 4.1.

(tekst)

## Tidligsamarbeid

En vurdering av tidligsamarbeid innen relevante prosjektsegmenter.

(tekst)

## Nasjonal konkurranse (eventuelt begrenset)

En vurdering av behovet for en nasjonal (begrenset) konkurranse. Dette kan være et resultat av støttegruppens vurdering av behovet for en nasjonal utvikling av produkt eller tjeneste. Valget av en nasjonal løsning skal ikke utelukke muligheten for konkurranse der det er flere aktuelle nasjonale tilbydere.

(tekst)

## Aktuelt industrisamarbeid

En omtale av mulige prosjektrelaterte aktiviteter i forbindelse med aktuelle inngåtte avtaler om industrisamarbeid («gjenkjøp»).

(tekst)

# Oppsummering, konklusjon og anbefaling

En kort oppsummering av hvorvidt norsk industri kan forventes å bidra til å ivareta alle eller noen av behovene i anskaffelsen. De etterfølgende punktene er ment som en støtte og sjekk­liste under utformingen av dette kapitlet. Listen er ikke nødvendigvis uttømmende, og må selvsagt tilpasses den enkelte anskaffelsen. Det er ikke nødvendig å drøfte alle punktene i oppsummeringen dersom de er gjennomgått i tidligere kapitler. Eventuell anbefaling om anskaffelsesstrategi inngår som en del av konklusjonen. Om svaret på de ett eller flere av punktene i sjekklisten er positive, bør det i konklusjonen også vurderes om det er nødvendig med en grundigere forsvarsindustriell analyse, på dette eller senere stadier i anskaffelsesløpet.

* Har norsk industri enkeltvis eller samlet nok kompetanse til at anskaffelsen kan gjøres nasjonalt?
* Har norsk industri kompetanse som kan styrke Forsvarets bestillerkompetanse og sikre økt kvalitet eller kostnadseffektivitet i anskaffelsen?
* Er behovene for anskaffelsen preget av særnorske behov der nasjonal kompetanse er viktig for å sikre tilfredsstillende kvalitet og krav?
* Dekker anskaffelsen følsomme områder av betydning for nasjonal sikkerhet som tilsier at nasjonal kompetanse og/eller teknologi bør sikres?
* Er det forhold som tilsier at nasjonal industri bør benyttes for å sikre nasjonal forsynings- og beredskapsevne?
* Er det spesielle forhold som tilsier at norsk industri skal ha særlige rettigheter som underleverandører dersom det velges utenlandsk hovedleverandør?

(tekst)